Trasa Nürburgring

Trasa Nürburgring – Formulės 1 trasa esanti netoli Nürburg miesto, Vokietijoje. Joje buvo organizuojamos Formulės 1 Vokietijos ir Liuksemburgo Grand Prix. Nuo 1984 vyko Formulės 1 Europos Grand Prix lenktynės, o nuo 2007 vėl Vokietijos GP. Istorija Trasa atidaryta 1927 birželio 18. Tikroji trasa susideda iš dviejų trasų: iš senosios, kuri dar vadinama Nordschleife (vok. Šiaurinis žiedas) ir naujosios, vadinamos Nürburgring, kuri pritaikyta Formulės 1 ir kitoms lenktynėms. Po II pasaulinio karo Formulė 1 Vokietijos Grand Prix lenktynėse dominavo Alberto Ascari, Juan Manuel Fangio, Stirling Moss, Jim Clark, John Surtees, Jackie Stewart ir Jacky Ickx. 28.265 km distancija būdavo įveikiama per daugiau nei 9 minutes. 1961 Phil Hill pavyko trasą įveikti per 8 min. ir 55 sekundes, vidutinu 153,4 km/val. greičiu. 1984 rekonstravus trasą ir pastačius tinkamą žiedą Formulė 1 lenktynėms (dabartinė F1 Europos GP Nürburgring trasa, dar vadinama GP-Strecke), čia pradėtos organizuoti Formulė 1 Europos Grand Prix lenktynės. 1997 ir 1998 lenktynės buvo vadinamos Formulės 1 Liuksemburgo Grand Prix. Šioje trasoje taip pat vyksta DTM, motociklų, sunkvežimių, senovinių automobilių lenktynės. 2002 paskutinį kartą trasa buvo modifikuota. Ji pailgėjo 700 metrų atsiradus papildomiems posūkiams iš karto po starto-finišo tiesiosios. Priežastis – dažnos avarijos po starto pirmame posūkyje. 2007 m., pagerbiant vokiečių pilotą 7 kartus pasaulio Formulės 1 čempioną Michaelį Šumacherį (Michael Schumacher), trasos devintajam posūkiui suteiktas lenktynininko vardas – Schumacher S. Statistika Pastaba: Prie metų esančios vėliavėlės nurodo koks buvo rengiamas Formulė 1 Grand Prix. – Vokietijos GP, – Liuksemburgo GP, – Europos GP. Galerija Adresas Nürburgring GmbH D-53520 Nürburg Germany Nuorodos www.f1db.com Archyvuota kopija 2007-10-10 iš Wayback Machine projekto. (angl.) www.f-1.lt (liet. k.)